KZN-skoolhoof vermoor ná dreigementArgieffoto Foto: enca.com Maj. Thulani Zwane, woordvoerder van die polisie, het gesê Nokuthula Magwanyana (47), die skoolhoof van Villa Maria Primary School, is omstreeks 14:00 in haar motor met ŉ skerp voorwerp, moontlik ŉ panga, doodgekap. Magwanyana is vermoedelik in ŉ lokval gelei wat haar langs die pad laat stilhou het. “Sy is erg gesteek en is dadelik dood. Die motief vir die moord is nie bekend nie, maar dit blyk nie roof te wees nie aangesien niks van haar gesteel is nie,” het Zwane gesê. Hy het gesê die polisie is op soek na twee verdagtes. Zwane het bevestig dat Magwanyana vroeër ’n saak van intimidasie by die polisie geopen het nadat iemand glo ŉ doodsdreigement op haar huis geverf het.